CELEX: 32011D0231
Language: fi
Date: 2011-04-11 00:00:00
Title: 2011/231/EU: Komission päätös, annettu 11 päivänä huhtikuuta 2011 , kansanterveyttä sekä työterveyttä ja työturvallisuutta koskevista yhteisön tilastoista annetun Euroopan parlamentin ja neuvoston asetuksen (EY) N:o 1338/2008 mukaisesti laadittavien tilastojen toimittamista koskevien poikkeusten myöntämisestä tietyille jäsenvaltioille työtapaturmatilastojen osalta (tiedoksiannettu numerolla K(2011) 2403)

12.4.2011   
            
            
               FI
            
            
               Euroopan unionin virallinen lehti
            
            
               L 97/47
            
         KOMISSION PÄÄTÖS,
   annettu 11 päivänä huhtikuuta 2011,
   kansanterveyttä sekä työterveyttä ja työturvallisuutta koskevista yhteisön tilastoista annetun Euroopan parlamentin ja neuvoston asetuksen (EY) N:o 1338/2008 mukaisesti laadittavien tilastojen toimittamista koskevien poikkeusten myöntämisestä tietyille jäsenvaltioille työtapaturmatilastojen osalta
   (tiedoksiannettu numerolla K(2011) 2403)
   (Ainoastaan englannin-, hollannin-, kreikan-, latvian-, ranskan- ja saksankieliset tekstit ovat todistusvoimaisia)
   (2011/231/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansanterveyttä sekä työterveyttä ja työturvallisuutta koskevista yhteisön tilastoista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1338/2008 (1) ja erityisesti sen 9 artiklan 2 kohdan,
   ottaa huomioon Belgian kuningaskunnan, Saksan liittotasavallan, Irlannin, Helleenien tasavallan, Ranskan tasavallan, Latvian tasavallan, Alankomaiden kuningaskunnan sekä Ison-Britannian ja Pohjois-Irlannin yhdistyneen kuningaskunnan esittämät pyynnöt,
   sekä katsoo seuraavaa:
   
               (1)
            
            
               Asetuksen (EY) N:o 1338/2008 2 artiklan mukaan sitä sovelletaan kyseisen asetuksen liitteessä IV määriteltyjen työtapaturmatilastojen tuottamiseen.
            
         
               (2)
            
            
               Asetuksen (EY) N:o 1338/2008 9 artiklan 2 kohdassa säädetään jäsenvaltioille tarvittaessa myönnettävistä poikkeuksista ja siirtymäkausista, joiden kummankin on perustuttava objektiivisiin perusteisiin.
            
         
               (3)
            
            
               Komissiolle toimitettujen tietojen perusteella Belgian, Saksan, Irlannin, Kreikan, Ranskan, Latvian, Alankomaiden ja Yhdistyneen kuningaskunnan pyynnöt poikkeusten myöntämiseksi johtuvat kansallisiin hallinto- ja tilastojärjestelmiin tehtävistä huomattavista muutoksista, joita edellytetään asetuksen (EY) N:o 1338/2008 noudattamiseksi kaikilta osin.
            
         
               (4)
            
            
               Mainituille jäsenvaltioille olisi tämän vuoksi myönnettävä tällaiset poikkeukset niiden pyytämässä muodossa.
            
         
               (5)
            
            
               Tässä päätöksessä säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Myönnetään liitteessä esitetyt poikkeukset siinä luetelluille jäsenvaltioille.
   2 artikla
   Tämä päätös on osoitettu Belgian kuningaskunnalle, Saksan liittotasavallalle, Irlannille, Helleenien tasavallalle, Ranskan tasavallalle, Latvian tasavallalle, Alankomaiden kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 11 päivänä huhtikuuta 2011.
      
         
            Komission puolesta
         
         Olli REHN
         
            Komission jäsen
         
      
   
   
      (1)  EUVL L 354, 31.12.2008, s. 70.
   
      LIITE
      
         Työtapaturmatilastoja koskevat poikkeukset asetukseen (EY) N:o 1338/2008, sellaisena kuin se on komission täytäntöönpanemana
      
      
                  Jäsenvaltio
               
               
                  Poikkeus
               
               
                  Poikkeuksen päättymispäivä
               
            
                  Belgia
               
               
                  Julkisen sektorin (NACE O) työntekijöiden työtapaturmia koskevien tietojen ensimmäinen toimitus: 2016 (vuotta 2014 koskevat tiedot)
               
               
                  30. kesäkuuta 2016
               
            
                  Muuttujan ISCO-08 ensimmäinen toimitus: 2014 (vuotta 2012 koskevat tiedot).
               
               
                  30. kesäkuuta 2014
               
            
                  Saksa
               
               
                  Muuttujan ”menetetyt päivät” ensimmäinen toimitus ISCO-08 ja NACE Rev.2 nelinumerotasolla: 2016 (vuotta 2014 koskevat tiedot)
               
               
                  30. kesäkuuta 2016
               
            
                  Virkamiesten työtapaturmia koskevien tietojen ensimmäinen toimitus: 2016 (vuotta 2014 koskevat tiedot)
               
               
                  30. kesäkuuta 2016
               
            
                  Irlanti
               
               
                  Tieliikenneonnettomuuksia koskevien tietojen ensimmäinen toimitus (tieliikenneonnettomuustietojen tarkempi taso): 2016 (vuotta 2014 koskevat tiedot)
               
               
                  30. kesäkuuta 2016
               
            
                  Kreikka
               
               
                  Muuttujien ”menetetyt päivät”, ”vamman tyyppi” sekä syitä ja olosuhteita koskevien vaiheen III muuttujien ensimmäinen toimitus: 2016 (vuotta 2014 koskevat tiedot).
               
               
                  30. kesäkuuta 2016
               
            
                  Julkisen sektorin (NACE O) työntekijöitä ja työntekijöitä niillä NACE Rev.2 -luokituksen aloilla, jotka eivät ole sosiaaliturvalaitoksen (IKA) vakuuttamia, koskevien tietojen ensimmäinen toimitus: 2016 (vuotta 2014 koskevat tiedot).
               
               
                  30. kesäkuuta 2016
               
            
                  Ranska
               
               
                  Syitä ja olosuhteita koskevien vaiheen III muuttujien ensimmäinen toimitus: 2016 (vuotta 2014 koskevat tiedot).
               
               
                  30. kesäkuuta 2016
               
            
                  Täysi kattavuus NACE Rev. 2 -luokituksen pääluokkien A–S kaikkien työntekijöiden osalta: 2016 (vuotta 2014 koskevat tiedot)
               
               
                  30. kesäkuuta 2016
               
            
                  Latvia
               
               
                  Muuttujien ”menetetyt päivät” ja ”työnantajan toimiala” ensimmäinen toimitus yksityiskohtaisella NACE Rev.2 -luokituksen nelinumerokoodilla ja NUTS-luokituksen mukaisella maantieteellisellä alueella: 2014 (tiedot koskevat vuotta 2012)
               
               
                  30. kesäkuuta 2014
               
            
                  Alankomaat
               
               
                  Muuttujien ”ammatti”, ”vamman tyyppi”, ”vammautunut ruumiinosa”, ”tapaturman päivämäärä”, ”menetetyt päivät”, sekä syitä ja olosuhteita koskevien vaiheen III muuttujien ensimmäinen toimitus: 2016 (vuotta 2014 koskevat tiedot).
               
               
                  30. kesäkuuta 2016
               
            
                  Yhdistynyt kuningaskunta
               
               
                  Muuttujan ”menetetyt päivät” ensimmäinen toimitus: 2015 (vuotta 2013 koskevat tiedot)
               
               
                  30. kesäkuuta 2015
               
            
                  Tieliikenneonnettomuuksia koskevien tietojen ensimmäinen toimitus: 2015 (vuotta 2013 koskevat tiedot)
               
               
                  30. kesäkuuta 2015
               
            
                  Lentokoneen miehistöjä ja merimiehiä koskevien tapaturmien tietojen ensimmäinen toimitus: 2016 (vuotta 2014 koskevat tiedot)
               
               
                  30. kesäkuuta 2016